ངོས་འདི་བཞི་བོའི་གང་ཞིག་རང་གིས་ལེན་དང་མི་ལེན་ནི་གང་ཟག་རང་ཉིད་ལ་རག་ལས་ཡོད།ཉེ་བའི་དུས་སྐབས་སུ་དགེ་འདུན་ཆོས་འཕེལ་ནས་དེང་སྐབས་ཀྱི་ཞོགས་དུང་དང་ཚ་བ་མདའ་སྙུག་གི་བར་དུ་འུ་ཅག་གིས་དངོས་སུ་མྱོང་ཐུབ་པའི་མི་སྣ་ཁག་ཅིག་ཡོད།འདི་དག་གི་གསུང་རྩོམ་དག་ནི་མང་པོ་ཞིག་གི་ངོ་ལ་དཀྲུག་བྱེད་ཀྱི་ཉོག་རྩོམ་ཡིན་ཞིང་།ཡང་མང་པོ་ཞིག་གི་ངོ་ལ་དཀྲོག་བྱེད་ཀྱི་འབོལ་རྩོམ་ཡིན།དེ་ཡང་གསལ་བོར་ཞུས་ན་མི་མང་པོ་ཞིག་གིས་གོང་གསལ་རྩོམ་པོ་དག་ནི་སྤྱི་ཚོགས་རྨོངས་གཉིད་ལས་དཀྲོག་མཁན་གྱི་ཅོང་བརྡ་ལ་གདེངས་འཇོག་བྱེད་ཅིང་།ཡང་མང་པོ་ཞིག་གིས་ནི་ཁོང་རྣམ་པ་སྲོལ་རྒྱུན་གྱི་ལམ་ལུགས་དཀྲུག་མཁན་གྱི་ཐུར་མ་ལ་ངོས་འཛིན་བྱེད་པ་རེད།དེའི་ཕྱིར་དཀྲུག་དང་དཀྲོག་གང་ཡིན་རུང་གཞི་མེད་པ་ཞིག་མ་རེད།